
Nou Atac contra les Lluites Socials 


Operació policial dirigida pel Ministeri de l’Interior amb detencions i interrogatoris a 5 persones. Una d’elles en presó preventiva pel moment. 


Segrestats per Garzón 


Viladecans/Baix Llobregat.- El divendres 21 
de febrer al vespre, diversos agents de la 
policia nacional de paisà acompanyats de 
dotacions d’antiavalots començaven una 
cacera de persones vinculades a ateneus lli¬ 
bertaris i grups anarquistes a les poblacions 
de Viladecans, Sant Adrià de Besòs, Gavà i el 
Prat de Llobregat. L’operació policial proce¬ 
dia d’un auto del jutjat d’instrucció 5 de 
l’Audiència Nacional, dirigit per Baltasar 
Garzón, a instàncies d’informes presentats 
per la Brigada d’Informació de la policia 
nacional de Barcelona. L’auto de Garzón 
dona carta blanca als agents per assaltar els 
domicilis, fer detencions, registres i interro¬ 
gatoris contra 9 persones relacionades amb 


col·lectius de lluita social llibertària, anar¬ 
quista o pertanyents a centres socials. 

Les acusacions són de realitzar sabotatges a 
seus d’ETT’s, bancs i immobiliàries, en con¬ 
textos com la passada cimera europea o la 
vaga general del 20 de juny, entre d’altres. Els 
danys que es relaten d’aquests fets sembla 
que varen ser mínims, les entitats bancàries 
ni tan sols van presentar denuncia pels fets. 

Registres als domicilis familiars 
El matí del dissabte ja havien estat detingu¬ 
des 4 persones a l’Àrea Metropolitana de 
Barcelona i una altra a Almeria. Després, 
acompanyats d’agents de paisà i en alguns 
casos amb antiavalots fortament armats i 


encaputxats, es van produir registres dels 
domicilis de les famílies dels detinguts, i de 
l’Ateneu La Revolta de Sant Adrià de Besòs. 
Els registres van ser a punta de pistola, amb 
amenaces i coaccions, assegurant que tira¬ 
rien la porta a terra si no obrien. Després de 
regirar-ho tot, en alguns casos els agents es 
van endur l’ordinador personal d’un d’ells, i 
fins i tot van requisar els medicaments per la 
diabetis que guardava a la nevera un altre 
dels detinguts. Els familiars han volgut 
remarcar el menyspreu cap a l’enfermetat 
d’epil·lèpsia i diabetis que han tingut des de 
la Jefatura, ja que en cap moment han pogut 
saber si han tingut accés a medicació o a ali - 
ments adequats per aquesta situació. 


Interrogatoris i trasllat a Madrid 
Després de l’última concentració a les por¬ 
tes de la comissaria de la Via Laietana, que es 
va produir el dilluns 24 al vespre, un impor¬ 
tant operatiu policial s’enduia a les 4 perso¬ 
nes detingudes en direcció a Madrid. Sortien 
amb diversos vehicles i furgonetes cap a les 
dotze de la nit, amb escorta i sirenes ence¬ 
ses. Advocats i familiars també s’hi trasllada¬ 
ven per seguir els fets. A primera hora del 
matí de dimarts aconseguien que el jutge de 
guàrdia, Ruiz de Polanco, aixequés l’aïllament 
dels detinguts, i per tant, permetia que els 
advocats designats pels detinguts fossin els 
que prendrien la declaració. Mentrestant 
una vintena de persones es concentraven a 

Protestes contra 
les detencions 

Barcelona.- Des que es van conèixer les pri¬ 
meres detencions a Viladecans i a Sant Adrià 
de Besòs es van convocar concentracions de 
suport, l’endemà mateix a les portes de la 
Jefatura Superior de Policia. El dissabte, el 
diumenge i el dilluns a la tarda, més d’un 
centenar de persones es van concentrar, 
tallant el trànsit en alguns moments, per 
denunciar el segrest d’aquestes quatre per¬ 
sones als calabossos policials. La presència 
d’antiavalots no es va fer esperar i es van 
encarregar d’intimidar i coaccionar els i les 
concentrades, tant ells com els agents de 
paisà que també eren a la zona. Els familiars 
i diversos advocats també van participar 
d’una roda de premsa a l’Espai Obert el diu¬ 
menge a la tarda, on es va exigir la llibertat i 
es va contextualitzar les detencions en una 
guerra global contra la dissidència política. 


les portes de l’Audiència Nacional, en espera 
de notícies. Al migdia començaven les decla¬ 
racions i d’un en un els pujaven emmanillats 
des dels calabossos on eren segrestats. 

Les compareixences davant del jutge no van 
ser massa llargues, i cap a dos quarts de qua¬ 
tre ja havien finalitzat. La fiscalia i el jutge 
varen decidir imposar fiances (vendre la lli¬ 
bertat de les persones detingudes), al noi de 
Sant Adrià se li exigien 12.000 euros i prop 
de 3.000 euros per un noi de Viladecans. Un 
tercer detingut quedava en llibertat sense 
fiança, i un ha estat ingressat en presó pre¬ 
ventiva havent negat les acusacions i mani¬ 
festant haver estat torturat a comissaria. 
L’operació continua oberta segons la policia. 


Els mitjans de comunicació, 
com sempre, fan d'altaveus 
del Ministeri de l'Interior 

Barcelona - Des de la Jefatura de Policia, la 
Delegació del Govern i el Ministeri de l’Inte¬ 
rior, que si fa no fa són el mateix, es va bom¬ 
bardejar els mitjans de comunicació amb 
informes i comunicats sobre les detencions, 
acusant els detinguts de pertànyer o col·la¬ 
borar amb banda armada, sense dir en cap 
moment a quina. Àngel Acebes, ministre de 
l’Interior va justificar l’aplicació de la Llei 
Antiterrorista, la incomunicació, el segrest als 
calabossos i el que calgués, indicant als mit¬ 
jans en els comunicats que no calia que cites¬ 
sin les fonts de la informació, convertint-se 
així en el que habitualment són: altaveus del 
discurs i les actuacions del govern. A més, en 
un comunicat asseguraven que l’assassinat 
policial de Cario Giuliani a Gènova ha fet 
disminuir la violència a les manifestacions. 



Desenes de persones concentrades davant de la Jefatura Superior de Policia exigint la llibertat dels 4 nois. 


Guerra Global 
contra la dissidència 

Divendres passat la Jefatura Superior de Policia de 
Barcelona informava a diverses agències que després de 
l’assassinat a Gènova per part de la policia de «l’activis¬ 
ta antiglobalització» Cario Giuliani, havia disminuït la 
violència al carrer durant les manifestacions a 
Barcelona. Vaja, justificaven, legitimaven i feien propa¬ 
ganda obertament de l’assassinat en nom de l’ordre 
públic. El front de la guerra bruta, la que posa en joc 
amb absoluta impunitat tota la violència de l’Estat, resta 
avui més obert que mai contra totes aquelles persones 
crítiques amb l’ordre polític i econòmic, ja siguin pe¬ 
riodistes, anarquistes o recullin chapapote. 

L’operació organitzada per Garzón contra el que el 
Ministeri de l’Interior anomena un «grup organitzat de 
caràcter violent» significa un salt qualitatiu importantís- 
sim pel que fa a les actuacions repressives. El terrorisme 
es converteix en el calaix de sastre perfecte per encabir 
tota una sèrie de moderns heretges que han de ser con - 
vertits o cremats, i que justifica i sistematitza el segrest 
i la tortura en nom de la llibertat i la democràcia. Un 
calaix cada cop més ample i que cada dia compta amb 
més nominacions. Avui ja no calen ni pistoles ni kalash- 
nikov per muntar una banda armada, el Garzón de torn 
ja t’hi apuntarà i buscarà un nom ben curiós i original per 
a la teva organització. 

L’aplicació de la llei antiterrorista contra les 5 persones 
detingudes, acusades únicament de desperfectes mate¬ 
rials de poca consideració, és d’una desproporció jurídi¬ 
ca insostenible que només s’entén des de la perspectiva 
d’una actuació repressiva de tipus polític. Tampoc ara 
no han calgut proves, només informes policials (un altre 
cop la brigada d’informació) i la impunitat que atorguen 
els fins a 5 dies d’incomunicació i tortures a mans de la 
policia, sempre autoinculpacions. El poder amenaça 
sense complexos, la llibertat o la vida (com a Gènova), i 
de pas assenyala i estigmatitza, tothom ha de conèixer 
els culpables i la sort que han de córrer. 

Ningú però no posa en dubte les informacions sobre 
terrorisme, s’ha d’anar amb compte, et poden cremar a 
tu també. I mentrestant a València ja fa 4 mesos que 
dura la presó preventiva contra els acusats de trencar 
els vidres de dues immobiliàries; també formaven 
banda armada. 


Manifestaciósuport a Viladecans 

Dissabte 1 de març, 19h 
(plaça de l’Ajuntament) 

Brutalitat i repressió 


Arrasant amb la 


Llibertat d'expressió 


Greus enfrontaments i 16 detencions 

El Carnestoltes Alternatiu de Benimaclet 
assaltat per la policia a punta de pistola 


Massives protestes davant el tancament de l’Egunkaria 

L’Audiència Nacional i el govern d’Aznar tanquen el 
diari Egunkaria i empresonen 5 dels seus periodistes 


Benimaclet/ València.- Enguany, el 
Carnestoltes Alternatiu de Benimaclet ha 
estat marcat per la brutal actuació de la poli - 
cia. El tradicional Carnestoltes del Califat de 
Benimaclet, que des de 1989 se celebra amb 
l’arribada del gegant Moro Maclet i que és 
rebut pel gegant Tirant lo Blanc, en els darrers 
anys ha anat cedint espai festiu a un multitu - 
dinari Carnestoltes Alternatiu que, a mitjanit, 


Màlaga/Andalusia.- Els fets van succeir al 
voltant d’un quart de tres de la matinada del 
divendres al dissabte 22 de febrer, quan el 
jove, acompanyat de set persones més, va 
entrar a un bar situat al carrer Albacete de 
Màlaga, i es va dirigir a la màquina escura¬ 
butxaques per jugar sense respectar un altre 
client que havia anat a la barra a buscar 
canvi. Aquest fet va provocar una discussió 
entre els dos clients quan, de cop i volta, el 
client que havia anat a buscar canvi, que 
resulta que era un policia lliure de servei, va 
treure la seva pistola reglamentària i li va 
disparar un tret que va impactar-li al tòrax. 


omple de gom a gom la plaça de Benimaclet 
i els carrers adjacents, amb una festa total¬ 
ment espontània i sense cap estructura orga - 
nitzativa. El cercavila del Moro Maclet va 
començar enguany a les 6.00 h i va acabar a 
les 21.30 amb un sopar privat dels organitza¬ 
dors i participants en els seus locals del carrer 
Masquefa. A partir d’aquest moment el ja 
també tradicional multitudinari Carnestoltes 


Àngel B. M. va sortir al carrer i va morir ins - 
tants després a la porta del bar. L’agent de la 
policia nacional autor de l’assassinat ha sor¬ 
tit en llibertat sota fiança de 3.000 euros 
després de declarar davant del jutge. 

Àngel B. M. va ser enterrat el diumenge passat 
al migdia al Parque Cementerio de Màlaga 
entre mostres d’indignació d’amics i familiars, 
que van reclamar justícia i van denunciar que 
un agent lliure de servei disposi d’una arma. 
Àngel B. M. avui dilluns 24 de febrer complia 
24 anys, es dedicava a recollir ferralla per 
mantenir la seva dona i els seus quatre fills. 

Contra-lnfos 24/2/03 


Alternatiu començava a agafar cos i la plaça 
s’omplia de cartells i pancartes penjades pels 
balcons que feien referència als joves “oku- 
pes” detinguts a Picassent, el rebuig a la guer - 
ra imperialista i amb pancartes que feien 
referència a d’altres tipus de “terrorisme”. La 
festa discorria amb tota normalitat quan cap 
a les 4 de la matinada va fer irrupció a la 
plaça un petit escamot de policies que 
començaren agressivament a dissoldre la 
concentració d’aquest Carnestoltes, que fins 
a aquell moment transcorria com una festa 
pacífica. Immediàtament, policies amagats 
als carrers Murta i Mistral rodejaren, a mane - 
ra d’emboscada, els joves festers, que van 
fugir de manera desesperada quan van sonar 
els primers trets. L’atac violent de la policia 
va suposar que el servei del proper Hospital 
Clínic s’omplís de ferits. En total es van pro - 
duir 16 detencions -dues d’elles l’endemà- i 17 
policies ferits. El servei d’urgència ha infor¬ 
mat que han passat més de cinquanta joves 
amb contusions i trencament d’extremitats. 
Els joves amb els informes mèdics van proce - 
dir a denunciar al jutjat de guàrdia les agres - 
sions de la policia. Cal remarcar que, segons 
fonts presencials, es van escoltar fins a una 
trentena de trets d’arma de foc i es van pro - 
duir atropellaments per part de vehicles de 
la policia desbocats. El jutjat 17 d’instrucció 
de València els va deixar en llibertat després 
de declarar, a 4 d’ells i elles sense càrrecs i a 
la resta sota acusacions de danys i atemptat. 
Una concentració va esperar el seu allibera¬ 
ment a les portes dels jutjats fins a passades 
les dues de la matinada del dimarts 25 de 
febrer. 

Contra-lnfos València 24/2/03 


Euskadi.- L’escalada de retallades de llibertats 
per part del govern d’Aznar, lluny d’aturar-se, 
no fa més que créixer a mesura que augmen - 
ten també les protestes al carrer en contra 
d’ells. Aquest cop, la retallada de llibertats i 
repressió a tot el que no sigui la veu del PP ha 
portat al tancament de l’únic diari en euske - 
ra, l’Euskaldunon Egunkaria. És possible que 
el tancament fos acordat pel Ministeri de 
l’Interior i l’Audiència Nacional, un fet que el 
PNB ha demanat d’investigar ja que la unió 
d’aquests dos poders suposaria la vulneració 
de la divisió dels poders executiu i judicial, 
tot i que no seria nou que fos així. Dijous a la 
matinada eren detingudes deu persones vin - 
culades, ara o en el passat, al diari basc, acu - 
sades de pertinença o col·laboració amb 
banda armada, i seguidament es registraven 
els seus domicilis buscant proves. L’operació 
la dirigia el jutge Juan del Olmo, titular del 
Jutjat d’Instrucció núm. 6 de l’Audiència i 
incloïa el registre de les seus del diari a 


Marxa a Madrid de Nunca Mais 

Madrid.- Segons els organitzadors, més d’un 
milió de persones, més de mil autocars, es 
van aplegar diumenge al matí a Madrid per 
fer un crit unànim contra el PP i les accions 
que ha pres des de l’enfonsament del 
Prestige ara fa ja gairebé tres mesos. La 
manifestació cridava exigint que fets com 


Gasteiz, Donosti, Bilbo, Iruna i Andoain i la 
seva posterior clausura. A la vegada, el jutge 
del Olmo va fer bloquejar els comptes 
corrents de les persones detingudes així com 
el del diari i feia tancar pàgines d’Internet 
relacionades amb la publicació. 

Les protestes contra el tancament es feien 
sentir des del coneixement d’aquesta opera - 
ció, amb concentracions davant de les seves 
seus el dia següent i amb els escrits de soli - 
daritat de diferents mitjans de tot l’estat. 
L’endemà sortia al carrer un nou diari de 
mans dels treballadors i treballadores del 
rotatiu, l’Egunero (“tots els dies”), amb una 
tirada de 75.000 exemplars, molt més 
àmplia a la de l’anterior Egunkaria, tot i així 
es va esgotar en poques hores als quioscs. El 
dissabte 22, una impresionant manifestació 
recorria Donosti exigint la llibertat d’expres - 
sió i la llibertat dels detinguts en l’operació. 
La marxa va arribar a fer 5 km de llargada, en 
la que es recorda com la més concorreguda 


aquest no tornin a succeir i responabilitats 
als polítics per la seva presa de decisions, 
exigint la dimissió dels responsables del 
desastre. La manifestació va caminar durant 
més de tres hores degut a la massa de gent i 
va omplir de color i crítiques les principals 
avingudes de ciutat, aplaudint les diverses 
accions que es van fer al llarg de tot el seu 
recorregut. Contra-lnfos 25/2/03 

Clos rep una altra escridassada 

Sants.- El passat diumenge dia 23 a les 12 del 
matí estava programada la inauguració del 
darrer tram de la Rambla de Badal per part de 
l’alcalde Joan Clos. Tot estava preparat, la 
propaganda hipòcrita del “Fem-ho Bé" a dojo 
i l’espectacle de circ que rodeja aquests actes. 
Més tard apareixien un centenar de veïns con - 
vocats per la Plataforma pel Soterrament de 
les Vies de Sants i van començar a preguntar a 
l’alcalde sobre el rebutjat “Calaix” i van denun - 
ciar la gestió de l’Ajuntament darrere de les 
aparences. L’alcalde no responia a res i acabà 
girant cua i marxant. Un veí de Sants 24/2/03 


que s’ha celebrat mai a la ciutat. 

Dilluns començaven els interrogatoris als 
detinguts, i Pello Zubiria, antic cap del rota¬ 
tiu, segons fonts oficials, es va intentar suici - 
dar un cop era a l’hospital. En cap cas es va 
permetre la presència dels advocats de con - 
fiança dels acusats a la declaració davant del 
jutge, i Pello Zubiria no va poder ser visitat 
pels seus familiars tot i la malaltia, ja que 
estava incomunicat com la resta dels seus 
companys. Els familiars que es van concen¬ 
trar davant l’Audiència durant les declara¬ 
cions van ser identificats i se’ls va “convidar” 
a marxar del lloc. Finalment, el jutge Juan del 
Olmo va ordenar l’empresonament de 5 dels 
periodistes d’Egunkaria, i la llibertat provi¬ 
sional sota fiances multimilionàries de la 
resta. Pello Zubiria, però, encara ha de decla¬ 
rar, ja que el seu greu estat de salut no li ho 
permet per ara, la seva incomunicació conti - 
nua vigent per ordre del jutge Del Olmo. 

Contra-lnfos 24/2/03 


Jeb Bush xiulat a la Generalitat 

Barcelona.- Només quatre dies més tard de 
la manifestació que va aplegar a més d’un mi - 
lió de persones a la ciutat de Barcelona, l’A¬ 
juntament de la ciutat va rebre amb tots els 
honors a Jeb Bush, germà del president dels 
EUA i conegut pel seu bel.licisme i governa¬ 
dor de l’estat de Florida, el que més con¬ 
demnes a mort ha signat. La rebuda que va 
tenir a la ciutat va comptar amb una concen - 
tració de dues centes persones a la plaça 
Sant Jaume que el van increpar amb crits 
d’”assassí” i “aturem la guerra” i diverses pan - 
cartes, fet que demostrà el malestar que ge - 
nera la seva presència a la ciutat. La regidoria 
de drets civils ha escrit una carta a l’Ajun¬ 
tament demanant que se’l declari persona 
non grata a la ciutat. Contra-lnfos 25/2/03 

La Lluita de la Pagesia 


Els mossos d’esquadra carreguen de forma contundent 

Afectats per les expropiacions boicotegen el 
viatge promocional del TGV entre Lleida i Madrid 

Lleida/El Segrià.- Hi havia una gran expectació a Lleida, i en concret a l’estació de trens, per la 
sortida del primer viatge promocional del tren de gran velocitat (TGV) fins a Madrid. Una estre - 
na que finalment va resultar força accidentada. El grup de pagesos del Segrià, als quals el 
Ministeri de Foment reclama els tributs corresponents a les indemnitzacions rebudes per l’ex - 
propiació dels seus terrenys, va ocupar la via i va ser desallotjat per agents antiavalots dels mos - 
sos d’esquadra. Finalment el comboi, carregat de periodistes, va sortir, però amb mitja hora de 
retard. Els mossos d’esquadra van carregar de forma contundent contra els expropiats pel TGV 
del Segrià. Els afectats havien ocupat la via del tren per impedir que el comboi pogués iniciar el 
seu trajecte. Abans del desallotjament per la força, el màxim responsable de la Renfe, Miguel 
Corsini, havia demanat als afectats que deixessin lliure el pas del tren. En el trajecte fins a Madrid, 
el TGV no va superar els 220 quilòmetres per hora, una velocitat molt inferior als 350 quilòme - 
tres per hora a què arribarà quan es resolguin els problemes de seguretat. Contra-lnfos 24/2/03 


La policia ja té l’ordre de desallotjament de l’Ateneu de Sant Andreu 

Sant Andreu/Barcelona.- “El titular del jutjat d’instrucció núm.31, Diaz Noval, ha dictat l’or - 
dre de desallotjament de L'Ateneu de Sant Andreu. El dilluns 24, el jutge va comunicar la 
sentència a la policia , que la pot fer efectiva qualsevol dia a partir d’avui, dimarts 25 de 
febrer. L’Ateneu és un espai alliberat a Sant Andreu (carrer Otger núm. 20) que ja porta qüasi 
5 mesos okupat. En aquest temps s'ha rehabilitat l’espai, que era ple de productes tòxics i 
altament perillosos que el propietari havia tingut tancats durant 40 anys i s'han començat a 
fer diverses activitats i tallers de cara al barri. L’ordre de desallotjament atempta directa - 
ment contra el projecte que s’està desenvolupant a L’Ateneu, premiant la propietat i l’espe - 
culació per damunt de les persones. Per això des de L’Ateneu es fa una crida a la solidaritat 
per frenar el desallotjament i per denunciar els propietaris, germans Buixadeu, i la immobi - 
liària Metro3 (que suposadament pretén construir en el terreny) per especuladors. Amb 
aquesta idea s'ha començat una campanya pública des de l’Assemblea de L’Ateneu. Ja us ani - 
rem informant dels actes que es facin." L’Ateneu 25/2/03 


L’assassí surt en llibertat sota fiança 

Un policia mata un jove a Màlaga 

Àngel B. M., va ser assassinat per un policia que estava lliure de servei 


Lluites socials, Lluites Veïnals 













